P r e d k l a d a c i a   s p r á v a

Dňa 12. 5. 2004 sa v Kroměříži uskutočnil summit predsedov vlád V4. Konal sa na záver predsedníctva Českej republiky vo V4. Súčasne išlo o historicky prvý summit predsedov vlád V4 po vstupe uvedených krajín do EÚ.  

Počas summitu premiéri podpísali deklaráciu o spolupráci krajín Vyšehradskej štvorky po ich vstupe do EÚ. Deklarácia symbolicky uzatvorila etapu, v ktorej hlavným cieľom bola integrácia do euroatlantických štruktúr. Zároveň potvrdila vôľu pokračovať vo vyšehradskej spolupráci v nových podmienkach a načrtla jej hlavné oblasti na regionálnej i európskej úrovni. Uvedené oblasti tejto spolupráce,  ako aj jej zásady a mechanizmy sú podrobnejšie rozvedené v „Hlavných smeroch“ (guidelines“), ktoré tvoria prílohu deklarácie. Premiéri pozitívne zhodnotili vývoj vyšehradskej spolupráce pod končiacim sa českým predsedníctvom a schválili výročnú správu predloženú českou stranou. Prerokovali aktuálne otázky činnosti Medzinárodného vyšehradského fondu, kde odsúhlasili navýšenie ročného príspevku zo 600 tisíc na 750 tisíc eur. Ťažiskom rokovaní bola výmena názorov na aktuálnu európsku agendu (Spoločná zahraničná a bezpečnostná politika, Nová finančná perspektíva EÚ pre roky 2007-2013, a pokračovanie Medzivládnej konferencie o ÚZ).

Predsedníctvo vo V4 symbolicky prevzal premiér Poľskej republiky na obdobie od 1. júla 2004 do 30. júna 2005.